ગોહિલની ખાણ ગામનાં રેખાબહેન ગોહિલ પોતાના ગામમાં ‘ઈન્ટરનેટ સાથી’ સાઈકલ ચલાવે છે. ગામમાં ચાલતાં મહિલા મંડળની બેઠકમાં તેઓ સૌથી શરમાળ હતાં. જરૃર પૂરતું જ બોલે, બીજા શું કરે છે તેની પરવા નહીં. પરિવારના સભ્યો સાથે પણ એ જ રીતે વર્તે. અંતર્મુખી સ્વભાવનાં રેખાબહેન ગામમાં ઈન્ટરનેટનો અલખ જગાવશે એવી એમને પોતાને પણ ધારણા નહોતી. જીવનમાં ક્યારેક અણધાર્યો આવી પડતો પડકાર માણસની ખરી ક્ષમતા બહાર લાવવામાં નિમિત્ત બનતો હોય છે. એવું જ કંઈક રેખાબહેન સાથે પણ બન્યું.